LT
2023 7 3
Europos Sąjungos oficialusis leidinys
C 235/51
2023 m. gegužės 2 d. pareikštas ieškinys byloje Zaklady Farmaceutyczne Polpharma / Komisija (Byla T-228/23) (2023/C 235/65) Proceso kalba: anglų Šalys Ieškovė: Zaklady Farmaceutyczne Polpharma S.A. (Gdansko Starogardas, Lenkija), atstovaujama advokatų K. Roox, T. De Meese, J. Stuyck, M. Van Nieuwenborgh ir N. Dumont Atsakovė: Europos Komisija
Reikalavimai Ieškovė Bendrojo Teismo prašo: — pripažinti jos prašymą dėl panaikinimo priimtinu ir pagrįstu, — panaikinti Komisijos sprendimą, įtrauktą į jos 2023 m. kovo 17 d. raštą [Nr.
SANTE.DDG1.
B.5/AL/mmc (2023) 2915860], taip pat bet kokius vėlesnius sprendimus tiek, kiek jie pratęsia ir (arba) pakeičia minėtą sprendimą, įskaitant bet kokius tolesnius reglamentavimo veiksmus, kiek jie susiję su ieškove, — priteisti iš Komisijos bylinėjimosi išlaidas.
Ieškinio pagrindai ir pagrindiniai argumentai Grįsdama ieškinį ieškovė remiasi trimis pagrindais. 1.
Pirmasis ieškinio pagrindas grindžiamas kompetencijos stoka ir piktnaudžiavimu įgaliojimais, kuris buvo padarytas 2023 m. kovo 17 d.
Komisijos sprendimu (toliau – ginčijamas sprendimas), siekiant iš dalies pakeisti ir (arba) panaikinti ieškovei išduotą rinkodaros leidimą. 2.
Antrasis ieškinio pagrindas grindžiamas esminio procedūrinio reikalavimo pažeidimu, nes ginčijamas sprendimas neturi teisinio pagrindo; be to, juo pažeista ieškovės teisė būti išklausytai pagal Europos Sąjungos pagrindinių teisių chartijos 41 straipsnį. 3.
Trečiasis ieškinio pagrindas grindžiamas Sutarčių arba bet kurios su jų taikymu susijusios teisės normos pažeidimu: — ginčijamame sprendime klaidingai taikoma teisė, nes Komisija padarė klaidą, kiek tai susiję su per rungimosi principu grindžiamą procesą priimto 2023 m. kovo 16 d.
Teisingumo Teismo sprendimo Komisija ir kt. / Pharmaceutical Works Polpharma (C-438/21 P–C-440/21 P, EU:C:2023:213) apimtimi, ir juo neatsižvelgiama į Žmonėms skirtų vaistų komiteto peržiūrą, — ginčijamas sprendimas pažeidžia teisę į gynybą ir teisę į teisingą bylos nagrinėjimą pagal Europos Sąjungos pagrindinių teisių chartijos 47 straipsnį, — ginčijamas sprendimas pažeidžia teisinį saugumą, — ginčijamas sprendimas pažeidžia ieškovės teisėtus lūkesčius, įskaitant daugybę įsipareigojimų valdžios institucijoms, gamintojams, tiekėjams, transporto įmonėms ir ligoninėms (susijusius su generinių dimetilfumarato produktų pirkimu), taip pat pacientams; — ginčijamas sprendimas pažeidžia teisę į nuosavybę, įtvirtintą Europos Sąjungos pagrindinių teisių chartijos 17 straipsnyje.